[[Fil:Treaarsekspeditionen 1931-1934.jpg|350px|thumb|right|Treaarsekspeditionen 1931-1934 til Østgrønland.[[Lauge Koch]], (1892-1964) og [[Thorvald Stauning|Th. Stauning]] (1873-1942) samler masserne ved ekspeditionsskibenes ankomst til København i 1932]]
'''Treårsekspeditionen til Østgrønland 1931-34''' var en dansk [[polarekspedition]], ledet af den danske [[geolog]] og professor [[Lauge Koch]]. Ekspeditionen var den hidtil største [[Grønlandsekspeditioner|Grønlandsekspedition]] med 109 deltagere og blev finansieret af private [[investor]]er, [[Carlsbergfondet]] og staten. Udover [[Kartografi|kortlægning]] og undersøgelse af [[geologi]], [[fauna]] mv., havde ekspeditionen også et politisk formål, nemlig at dokumentere [[Danmark]]s [[suverænitet]] over området i forhold til den [[Konflikten om Østgrønland|opståede konflikt]] med [[Norge]], der i sommeren 1931 havde [[Okkupation|okkuperet]] et område mellem 71. og 76. nordlige breddegrad på Østgrønland.{{sfnb|Thorson et al.|1937|p=281}}
Ekspeditionen opnåede store faglige resultater, bl.a. på grund af brug af [[flyvemaskiner]] og benyttelse af [[Kortbølgeradio (kommunikation)|radiokommunikation]] mellem ekspeditionens forskellige stationer og skibe. Imidlertid opstod der efter ekspeditionen [[Videnskabelig uredelighed|faglig uenighed]] mellem Lauge Koch og en række danske geologer, der i de følgende år fyldte meget i dagspressen og som dels førte frem til en højesteretsdom i 1938 og dels en årelang opsplitning af den danske geologiske forskning i Grønland.{{sfnb|Nielsen|2006|p=34}}
Historie